**Pasvalio rajono savivaldybės administracijos Pasvalio miesto seniūnija**

**AIŠKINAMASIS RAŠTAS PRIE 2018M. BIUDŽETO VYKDYMO ATASKAITŲ**

2018m. Pasvalio rajono savivaldybės administracijos Pasvalio miesto seniūnijai pagal programų sąmatas su patikslinimais patvirtintas asignavimų planas 512,8 tūkst. eurų. Iš jų 479,4 tūkst. eurų savivaldybės savarankiškoms funkcijoms finansuoti; 32,5 tūkst. eurų valstybinėms funkcijoms ir 0,9 tūkst. eurų teikiamoms paslaugoms finansuoti. 2018m. gautas finansavimas sudaro 505,2 tūkst. eurų; atitinkamai kasinės išlaidos – 505,2 tūkst. eurų. Iš jų: 472,0 tūkst. eurų savivaldybės savarankiškoms funkcijoms finansuoti; 32,4 tūkst. eurų valstybinėms funkcijoms ir 0,8 tūkst. eurų teikiamoms paslaugoms finansuoti.

2018m. darbo užmokesčio planas seniūnijai pagal programų sąmatas su patikslinimais patvirtintas 204,1 tūkst. eurų (190,9 tūkst. eurų savivaldybės savarankiškoms funkcijoms finansuoti; 13,2 tūkst. eurų valstybinėms funkcijoms). 2018 m. gautas finansavimas bei kasinės išlaidos darbo užmokesčiui sudarė 200,3 tūkst. eurų (iš jų: 187,2 tūkst. eurų savivaldybės savarankiškoms funkcijoms finansuoti; 13,1 tūkst. eurų valstybinėms funkcijoms).

2018m. asignavimų planas turtui įsigyti pagal programų sąmatas su patikslinimais patvirtinta 34,0 tūkst. eurų (iš jų: 33,9 tūkst. eurų savivaldybės savarankiškoms funkcijoms finansuoti). 2018 m. gautas finansavimas bei kasinės išlaidos turtui – 33,9 tūkst. eurų (iš jų: visa suma savivaldybės savarankiškoms funkcijoms finansuoti).

Pasvalio miesto seniūnijos bendras asignavimų planas įvykdytas 98,5 proc. (savivaldybės savarankiškoms funkcijoms finansuoti 98,4 proc.; valstybinėms funkcijoms finansuoti- 99,6 proc. ir teikiamoms paslaugoms- 91,6 proc.).

Seniūnijos biudžetinių lėšų sąskaitoje, kitų lėšų sąskaitoje pinigų likučio nei 2018m. sausio 1d., nei 2018m. gruodžio 31 d. nebuvo. Pavedimų lėšų sąskaitoje 2018m. pabaigoje likučio nebuvo, o 2017m. pabaigoje liko 3,1 tūkst. eurų (ADB Compensa Vienna Insurance group 2017-12-18 pravedė žalos atlyginimą už sugadintą apšvietimo atramą, kuri buvo pakeista 2018m.). Įplaukų už paslaugas sąskaitoje 2018m. sausio 1d. buvo 0,1 tūkst. eurų, o 2018m. gruodžio 31 d.-0,2 tūkst. eurų.

Pasvalio miesto seniūnijos kreditorinis įsiskolinimas 2018-01-01 buvo 1,2 tūkst. eurų, 2018-12-31 5,4 tūkst. eurų. Seniūnija skolinga įmonėms už kurą ir komunalines paslaugas. Tai skolos už 2018m. gruodžio mėn. Mokėtinas sumas ataskaitinio laikotarpio pabaigai palyginus su 2017 m. gruodžio 31 d. duomenimis, kreditorinis įsiskolinimas padidėjo 4,2 tūkst. eurų (tai šildymo ir elektros energijos išlaidos).

Pagal išlaidų ekonominės klasifikacijos straipsnius:

**2.1.1.1.1.1.** Darbo užmokestis pinigais-2018m. gruodžio 31 d. įsiskolinimas sudarė 0,3 tūkst. euro. Tai pagal 2015-06-30d. įstatymą Nr. XII-1927 „Asmenų, kuriems už darbą apmokama iš valstybės ar savivaldybės biudžeto lėšų, dėl ekonomikos krizės neproporcingai sumažinto darbo užmokesčio dalies grąžinimo“ priskaičiuotas darbo užmokestis. Metų pradžioje jis taip pat buvo 0,3 tūkst. eurų.

**2.1.2.1.1.1.** Socialinio draudimo įmokos-2018-12-31 skola 0,1 tūkst. euro. Metų pradžioje –jis buvo panašus - 0,1 tūkst. eurų.

**2.2.1.1.1.6.** – Transporto išlaikymas –2018-12-31 skola už kurą buvo 0,1 tūkst. eurų. Įsiskolinimo 2017 m. gruodžio 31 d. -0,1 tūkst. eurų.

**2.2.1.1.1.20.** – Komunalinės paslaugos -2018-12-31 buvo 5 tūkst. eurų. Skola lyginant su 2018 m. pradžia išaugo 4,3 tūkst. eurų. Skolą planuojama padengti 2019 m. sausio mėn, gavus asignavimus.

Debitorinis įsiskolinimas (biudžeto lėšos) 2018 m. gruodžio 31 d. buvo 2,5 tūkst. eurų, metų pradžioje – 0,7 tūkst. eurų (padidėjo Muzikos mokyklos skola už 2018m. gruodžio mėn.).

Seniūnas Kęstutis Mitras

Lina Steponaitienė, el.p. [l.steponaitiene@pasvalys.lt](mailto:l.steponaitiene@pasvalys.lt), tel. 8 (451) 54063